Alisher Ahmedov. Alisher Mahmudovich Ahmedov (; 1987-yil 4-avgust) – oʻzbek futbolchisi, darvozabon pozitsiyasida oʻynagan. 2024-yildan Toshkentning „Lokomotiv“ jamoasida darvozabonlar murabbiyi. Futbolchilik faoliyati. 2007—2013-yillarda Oʻzbekiston chempionatining turli klublarida, jumladan, „Soʻgʻdiyona“, „Uz-Dong-Ju“, „Nasaf“, Fargʻonaning „Neftchi“, „Registon“, „Buxoro“ klublarida toʻp surgan. 2013-yilda u Qozogʻiston chempionatiga oʻtdi va Gefest jamoasida oʻynay boshladi. U 2015-yilgi mavsumni Maldiv orollari chempionatida ishtirok etuvchi „New Radiant“ klubida oʻtkazdi. 2016-yil boshida u gruziyalik Dila bilan shartnoma imzolagan, biroq tez orada oʻyinchilarga maosh toʻlanmagani uchun Dilaning diskvalifikatsiyasi tufayli imzolangan shartnoma bekor qilingan. Fevral oyida bir muddat Samarqand „Dinamo“ jamoasining yigʻinlari va oʻrtoqlik oʻyinlarida qatnashgan. 2016-yilgi mavsumni Qirgʻizistonning Alay klubiga tarkibida boshlagan. 2017-yil avgust oyida Tojikistonning „Istiqlol“ klubi bilan shartnola imzolagan.